ไฟแนนซ์ทูเดย์
ต้องขอต้อนรับการกลับมาทำงานที่กระทรวงการคลังอีกครั้งของ บุญทรง เตริยาภิรมย์ รมช.คลัง
9 ธ.ค. 2554

ต้องขอต้อนรับการกลับมาทำงานที่กระทรวงการคลังอีกครั้งของ บุญทรง เตริยาภิรมย์ รมช.คลัง 
ที่หายหน้าหายตาไปนานเพราะหลังจากที่ต้องปรับปรุงห้อง ทำงานซึ่งเกิดเหตุเพลิงไหม้ จน “บุญทรง” ต้องขนทีมงานไปนั่งประจำการที่ตึกเอสเอ็มอีแบงก์อยู่หลายเดือนนับตั้งแต่เข็นโครงการรถคันแรกได้สำเร็จ จนนักข่าวแทบประกาศหาคนหายซะแล้ว 




...ถูกโวยจากเกษตรกร หาว่าแอบหักหนี้ค้างชำระภายหลังนำข้าวเข้าร่วมโครงการรับจำนำทันที โดยที่ไม่ได้แจ้งให้เกษตรกรทราบล่วงหน้าก่อน ด้าน ลักษณ์ วจนานวัช ผู้จัดการธนาคารเพื่อการเกษตรและสหกรณ์การเกษตร หรือ ธ.ก.ส. ฝากบอกว่า เป็นเรื่องปกติที่เกษตรกรลูกค้าของ ธ.ก.ส. จะรู้กันว่า ธ.ก.ส.จะต้องหักเงินสินเชื่อเพื่อการผลิต ที่มีการกู้ยืมกันตั้งแต่ต้นปี 2554 เพราะการรับจำนำครั้งนี้พูดง่ายๆ ก็เหมือนการขายขาด คงไม่มีเกษตรกรรายไหนมาขอไถ่ถอนข้าวคืนเป็นแน่ จึงเป็นเรื่องปกติที่ ธ.ก.ส.จะต้องหักหนี้เงินกู้เฉพาะที่ใช้ในการเพาะปลูกรอบนี้ไว้เท่านั้นเอง
...การปล่อยกู้ฟื้นฟูน้ำท่วมเอสเอ็มอี ของธนาคารเพื่อพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือเอสเอ็มอีแบงก์ ยังได้แต่ตีฆ้องร้องป่าว แต่การปล่อยจริงไม่คืบหน้า เพราะรัฐบาลไม่ได้ให้นโยบายเป็นลายลักษณ์อักษร ทำให้แบงก์กลัวว่าปล่อยไปแล้วเสียหายจะโดนเช็กบิลตามมาทีหลัง